"ایندییه قدر یاشادیغیمیز بوتون فلاکت‌لرده نئجه کی هئچ کسی اذیت چکمه‌دن یئنی ائوینه کؤچوردوک،ایندی ده بوتون زلز‌له بؤلگه‌سینده عینی شئیی ائدجییک".
بونو جمهور باشقانی رجب طیب اردوغان قهرمان ماراش-ین البیستان قصبه‌سینده آفاد-ین کووردیناسیون مرکزینده وئردیگی آچیقلامادا دئییب.
"غیری-حکومت تشکیلاتلاریندان‌ توتموش بلدیه‌لریمیزه، اولوسلار آراسی یاردیم قروپلاریندان‌ کؤنول‌لولره قدر آختاریش- قورتارما و یاردیم سعی‌لرینی دستکله‌ین هر کسه تشککور ائدیرم"، -دئیه دؤولت باشچی‌سی قئید ائدیب.
جمهور باشقانی اردوغان اونو دا دئییب کی، زلز‌له‌دن ضرر چکمیش وطنداش‌لاریمیزین یوکونو یونگول‌لش‌دیرمک، پروبلئم‌لری‌نین حلی یول‌لارینی تاپماق و پروبلئم‌لرینی آرا‌دان قال‌دیرماق اوچون بوتون گوجوموزله چالیشیریق. اینسان‌لاریمیزین سیغینا‌جاق احتیاجینی اؤدمک اوچون چادیر و کانتینر شهرجیک‌لری قورماغا داوام ائدیریک".
جمهور باشقانی اردوغان میللیتچی حرکات پارتیاسی‌نین (MHP) صدری دؤولت باخچا‌لی و بؤیوک بیرلیک پارتیاسی‌نین (BBP) صدری مصطفی دستیجی ایله بیرلیکده فوریه‌نین 6-دا آیریجا مالاتیانین زلز‌له‌دن ضرر چکمیش دوغانشهیر بولگه سینه سفر ائدیب، اوردا دا بیر سیرا تدقیقات‌لار آپاریب.
